[{"text_idx": "#000001", "text": "Muddy Watersi su\u0308nnipa\u0308eva ta\u0308histatakse ta\u0308na rahvusvahelise kontserdiga"}, {"text_idx": "#000003", "text": "Raskekahurva\u0308gi Loits avas ootamatult tule!"}, {"text_idx": "#000005", "text": "Pa\u0308rnust pa\u0308rit Sibyl Vane oli u\u0308ks neist ba\u0308ndidest, mis otsustas mo\u0308o\u0308dunud aastal osaleda u\u0308le-eestilisel noorte muusikute konkursil Noorteba\u0308nd 2011. Vo\u0303it toodi koju."}, {"text_idx": "#000006", "text": "Nu\u0308u\u0308d lo\u0303petab Sibyl Vane oma esimest plaati, mis peaks ilmavalgust na\u0308gema novembris. Varsti algavad ka esimese muusikavideo vo\u0303tted."}, {"text_idx": "#000008", "text": "Heiko Leesment: \u201eLindistame seda plaati otse ja ausalt, nagu me live\u2019is ko\u0303lame. Me ei kasuta nipitamistehnikat ja loobume lisamast efekte vo\u0303i asju, mida meil muidu pole. Viimasel ajal on stuudios olnudki nii, et me ku\u0308sime u\u0308ksteiselt \u2013 kas oled ikka kindel, et seda kohta ka muidu nii ma\u0308ngid? Ko\u0303ik peaks olema ehe ja aus. Nii nagu tavaliselt laval.\u201d"}, {"text_idx": "#000009", "text": "Kas olete nu\u0308u\u0308d tagantja\u0308rele rahul, et la\u0308ksite Noorteba\u0308ndile osalema?"}, {"text_idx": "#000010", "text": "Heiko: \u201eVastupidist on vist raske va\u0308ita. Kuigi meile tundus eelnevaid aastaid vaadates, et ehk oleme selle konkursi jaoks pisut vanad. Meil oli valida kahe vahel \u2013 kas salvestada midagi uut ja minna Eesti Laulule vo\u0303i minna \u201eWhat\u2019s My Name?\u201d-iga Noorteba\u0308ndile. Kui su\u0308giseks selgus, et midagi uut meil pole, la\u0308ksime Noorteba\u0308ndile. Edasine on juba ajalugu.\u201d"}, {"text_idx": "#000012", "text": "Heiko: \u201eMe vo\u0303tsime vastu otsuse, et me ei la\u0308he. Me oleme lihtsalt liialt ho\u0303ivatud plaadi esitlemisega ja ma ei saa lubada, et teeksime sellesse pausi. Eesti Laul no\u0303uaks aega, mida meil pole.\u201d"}, {"text_idx": "#000013", "text": "Mis teiega siis pa\u0308rast Noorteba\u0308ndi vo\u0303itu su\u0308ndis? Uus plaat on tulekul, ilmselt on olnud ka rohkelt esinemisi?"}, {"text_idx": "#000014", "text": "Helena: \u201eJah. Pa\u0308rast seda vo\u0303itu oligi meil esinemisi kohe igal na\u0308dalavahetusel ja olime paar-kolm pa\u0308eva ja\u0308rjest so\u0303idus. Mo\u0303nel pa\u0308eval oli isegi mitu esinemist ja\u0308rjest.\u201d"}, {"text_idx": "#000015", "text": "Heiko: \u201eMina ja Helena ma\u0308ngisime sellises ba\u0308ndis nagu John Stuart Mill. No\u0303ustusime millalgi esinema u\u0308hel kontserdil, kuid meie tavapa\u0308rane laulja ei saanud Tartust koolist a\u0308ra tulla. Otsustasime, et Helena vo\u0303iks laulda ja kutsusime Margi trumme ma\u0308ngima. Po\u0303himo\u0303tteliselt tegime ba\u0308ndi vaid u\u0308heks korraks. Helena siis arvaski, et oleks hea mo\u0303te panna meile eraldi nimi \u2212 Sibyl Vane \u2212 ta oli just Dorian Gray portreed lugenud. Tegime selle kontserdi a\u0308ra ja rahvale meeldis. Ja\u0308rgnenud suvel tundus siiski, et meie teed viivad lahku \u2013 erinevatesse linnadesse. Kui aga su\u0308gisel avastasime, et oleme ko\u0303ik endiselt Pa\u0308rnus, otsustasimegi, et hakkame seda tegema. See oli u\u0308ks esimesi proove, kui Helena to\u0303i kaasa loo \u201eWhats My Name?\u201d. See muutis kogu arusaama, mida me peaksime tegema ja ba\u0308ndi stiil hakkas va\u0308lja kujunema. Siis oli selge, et Helena peab veel lugusid kirjutama.\u201d"}, {"text_idx": "#000016", "text": "Olete ba\u0308ndis kolmekesi. Kas te pole kunagi tundnud, et peaksite mo\u0303ne muusiku juurde vo\u0303tma?"}, {"text_idx": "#000017", "text": "Helena: \u201eMo\u0303tlesime ku\u0308ll selle peale.\u201d"}, {"text_idx": "#000018", "text": "Heiko: \u201eVarasemalt tahtsid mo\u0303ned inimesed juba ise ba\u0308ndi tulla. U\u0308ks tahtis su\u0308nti ma\u0308ngida ja tekkisid mo\u0303ned kitarrikandidaadid. Aga meile meeldiski see inimeste reaktsioon \u2013 et me oleme just kolmekesi. U\u0308ldiselt ta\u0308napa\u0308eval keegi ju kolmekesi ba\u0308ndi ei tee.\u201d"}, {"text_idx": "#000019", "text": "Tundub uskumatu ku\u0308ll \u2212 vo\u0303luda kahest instrumendist ja trummidest va\u0308lja mulje, et laval on rohkem muusikuid kui tegelikult."}, {"text_idx": "#000020", "text": "Heiko: \u201eSee ongi ba\u0308nditegemise vo\u0303lu, et kui kolm inimest u\u0308ksteist ta\u0308iendavad. Me na\u0308gime John Stuart Milliga, et kahe kitarristi puhul on keeruline ma\u0308ngida, kui puudub oma helimees. Tundmatus kohas ei tee suvaline helitehnik vahet, kumb kitarr on lead ja milline neist peaks rohkem esiplaanil olema. Siis tekkisidki probleemid. Kolmekesi olemine va\u0308listab sellised ku\u0308simused ja igau\u0308hel on kindel roll.\u201d"}, {"text_idx": "#000021", "text": "Helena, mis pillidega Sa ma\u0308ngid?"}, {"text_idx": "#000022", "text": "Helena: \u201eMul on praegu Godin Progression. Ja Richmond, mis on samuti Godini all. Mingit su\u0308gavat ajalugu neil pole. Aga ko\u0303ige esimene kitarr oli mul must Ibanez, nagu ikka (muigab).\u201d"}, {"text_idx": "#000023", "text": "Kas oledki keskendunud elektrilistele pillidele vo\u0303i oli ka akustiline periood?"}, {"text_idx": "#000024", "text": "Helena: \u201eEks koolis sai ikka akustilist kah ma\u0308ngitud. Oli selline nailonkeeltega mo\u0303nus juust. Pa\u0308rast aastat la\u0308ksin elektrikitarrile u\u0308le.\u201d"}, {"text_idx": "#000025", "text": "Kas vo\u0303ib siis o\u0308elda, et oled pigem iseo\u0303ppija?"}, {"text_idx": "#000026", "text": "Helena: \u201ePo\u0303hito\u0303ed sain selgeks, kui ka\u0308isin o\u0303petajate juures, aga edasi on ko\u0303ik tulnud omal ka\u0308el. Kogemused arendavad.\u201d"}, {"text_idx": "#000027", "text": "Millised on teie muusikalised eeskujud?"}, {"text_idx": "#000028", "text": "Helena: \u201ePigem neid ei olegi.\u201d"}, {"text_idx": "#000029", "text": "Heiko: \u201eMe oleme lihtsalt niivo\u0303rd erineva muusikalise taustaga, et u\u0308hist ja otsest eeskuju ei saa va\u0308lja tuua.\u201d"}, {"text_idx": "#000030", "text": "Heiko, milline on siis Sinu muusikaline taust?"}, {"text_idx": "#000031", "text": "Heiko: \u201eOlen enne Sibyl Vane\u2019i ma\u0308nginud peamiselt erinevates punkba\u0308ndides. John Stuart Mill oli juba rohkem mainstream. Aga pigem olen selline roki, metal\u2019i ja pungi juurtega. Trummar Mark hakkas na\u0308iteks ma\u0308ngima hoopis Michael Jacksoni ja\u0308rgi ja Helena on hair-metal\u2019i, bluusi ja kantri taustaga. See kompott on pa\u0308ris tugev \u2013 meil on erinevaid seisukohti ja la\u0308henemisi, mida omavahel selgeks vaielda.\u201d"}, {"text_idx": "#000032", "text": "Kuidas na\u0308eb u\u0308ldse va\u0308lja teie lugude kirjutamine?"}, {"text_idx": "#000033", "text": "Helena: \u201eMo\u0303tlen mingi po\u0303hja va\u0308lja ja la\u0308hen sellega kohale. See on hullult toores, lihtsalt akordid \u2212 mo\u0303tled, et ehk akustiliselt ko\u0303lab enam-va\u0308hem ha\u0308sti. Kogu to\u0308o\u0308 la\u0308heb edasi prooviruumis ja lo\u0303puks ei pruugi see enam u\u0308ldse samamoodi ko\u0303lada. Pigem on meie lugude kirjutamine ikka u\u0308hislooming.\u201d"}, {"text_idx": "#000034", "text": "Heiko: \u201eOn olnud lugusid, kus esialgsest versioonist ja\u0308a\u0308b alles vaid refra\u0308a\u0308n ja kogu muu osa kirjutatakse juurde. Piiranguid me u\u0308ksteisele ei sea, aga u\u0308le so\u0303ita teistest ka ei tohi. Ha\u0308a\u0308letus on demokraatlik.\u201d"}, {"text_idx": "#000035", "text": "Milline on teie hinnangul Eesti muusika hetkeseis?"}, {"text_idx": "#000036", "text": "Heiko: \u201eOn pa\u0308ris huvitav aeg, kus avalikkuse huvi a\u0308ratab muusika, millele varem ta\u0308helepanu ei po\u0308o\u0308ratud. Kui oli kunagi Terminaatori hiigelaeg, siis tekkis igale poole va\u0308ikeseid Terminaatoreid. Ja kui tuli Tanel Padar & The Sun, tekkis igale poole va\u0308ikeseid The Sun\u2019e. Praegu on ta\u0308nu elektroonilisele muusikale ja ehk ka ta\u0308nu netiajastule asjad muutunud. Ta\u0308nased ba\u0308ndid ei ko\u0303la enam sellisena, mida keegi juba kusagil teeb.\u201d"}, {"text_idx": "#000037", "text": "Intervjuu ilmus ajakirjas Kitarr 4/2012"}, {"text_idx": "#000038", "text": "Kuula ka Noorteba\u0308nd 2011 vo\u0303idulugu:"}, {"text_idx": "#000039", "text": "Argo Valsil ilmus singel \u201eTsihcier\u201d"}, {"text_idx": "#000040", "text": "Badi Assad \u2013 muusikaline kameeleon Brasiiliast!"}, {"text_idx": "#000041", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000043", "text": "This site uses Akismet to reduce spam. Learn how your comment data is processed."}, {"text_idx": "#000046", "text": "Akordid, duurid ja \u201ctuurid\u201d kitarril\nRiho Sibul: \u201eMuusika on suurem kui meie ise\u201d\nHendrik Sal-Saller: Kitarr ma\u0308ngib rohkem mind kui mina teda!"}]